open-index/open-wikipedia-markdown huggingface dataset:
Live at the Checkerboard Lounge, Chicago 1981

***Live at the Checkerboard Lounge, Chicago 1981*** είναι ο τίτλος του ζωντανά ηχογραφημένου άλμπουμ και DVD του Αμερικανού blues καλλιτέχνη Μάντι Γουότερς, το οποίο κυκλοφόρησε στις 10 Ιουλίου 2012 μέσω της δισκογραφικής εταιρείας "Eagle Vision".

Τον τραγουδιστή συνόδευαν οι Rolling Stones, οι οποίοι εν μέσω της παγκόσμιας περιοδείας τους βρέθηκαν στο Σικάγο για τρεις εμφανίσεις στο "Rosemont Horizon". Την ημέρα που δεν είχαν συναυλία, βρέθηκαν στο κλαμπ του Buddy Guy για να δουν από κοντά τον Muddy Waters, ανεβαίνοντας τελικά στην σκηνή, όπως και ο Buddy Guy. Η συναυλία ηχογραφήθηκε και βιντεοσκοπήθηκε, κυκλοφορώντας παράνομα εκείνη την εποχή, μέχρι να εκδοθεί επίσημα το 2012.

Το "The Checkerboard Lounge" ήταν ένα blues κλαμπ στο νότιο Σικάγο, το οποίο εγκαινιάστηκε την δεκαετία του '50 και ο Buddy Guy το αγόρασε το 1972, διατηρώντας το υπό την διαχείριση του μέχρι τις αρχές της δεκαετίας του '80.

## Τραγούδια του δίσκου
#Introductions – 1:44
#"You Don't Have to Go" – 5:43	
#"Baby Please Don't Go" – 11:00	
#"Hoochie Coochie Man" – 4:18	
#"Long Distance Call" – 4:49	
#"Mannish Boy" – 10:25	
#"Got My Mojo Workin'" – 3:18	
#"Next Time You See Me" – 11:00	
#"One Eyed Woman" – 9:44
#"Clouds in My Heart" – 6:22
#"Champagne and Reefer" – 6:58

## Θέσεις τσαρτ
***Live at the Checkerboard Lounge, Chicago 1981*** *(άλμπουμ)*

***Επίσημη κυκλοφορία: [[10 Ιουλίου]] [[2012]]***

## Οι μουσικοί
Οι μουσικοί που ηχογράφησαν το "*Muddy "Live at the Checkerboard Lounge, Chicago 1981*" ήταν οι εξής:
* **[[Μάντι Γουότερς]]** - *[[Φωνητική|φωνητικά]], [[κιθάρα]]*
* **Τζόν Πράιμερ** - *[[κιθάρα]]*
* **Μπομπ Μάργκολιν** - *[[κιθάρα]]*
* **Λόβι Λι** - *[[πιάνο]]*
* **Έρνεστ Τζόνσον** - *[[μπάσο]]*
* **Ρέι Άλισον** - *[[τύμπανα]]*
* **Τζορτζ Μπάφορντ** - *[[φυσαρμόνικα]]

;*Γκεστ συμμετοχές*
* *'Μικ Τζάγκερ** - ''[[Φωνητική|φωνητικά]]''
* **Κιθ Ρίτσαρντς** - ''[[κιθάρα]]''
* **Ρον Γουντ** - ''[[κιθάρα]]''
* **Ίαν Στιούαρτ** - ''[[πιάνο]]''
* **Buddy Guy** - ''[[Φωνητική|φωνητικά]], [[κιθάρα]]''
* **Lefty Dizz** - ''[[Φωνητική|φωνητικά]], [[κιθάρα]]''
* **Junior Wells** - ''[[Φωνητική|φωνητικά]], [[φυσαρμόνικα]]''
* **Ρικ Κρέερ** - ''[[κιθάρα]]''
* **Νικ Τσαρλς*' - *μπάσο''

## Παραπομπές


## Πηγές
* Checkerboard Lounge: Live Chicago 1981 - Muddy Waters  | Songs, Reviews, Credits | AllMusic
* Muddy Waters and the Rolling Stones: Live at the Checkerboard  | Slant Magazine
* Muddy Waters, The Rolling Stones - The Checkerboard Lounge, Chicago - CDs and Vinyl at Discogs

Κατηγορία:Δισκογραφία του Muddy Waters
Κατηγορία:Άλμπουμ του 2012
Ιαπωνική Ομοσπονδία Καλαθοσφαίρισης

Η **Ιαπωνική Ομοσπονδία Καλαθοσφαίρισης** (ιαπωνικά: 日本バスケットボール協会, αγγλικά: *Japan Basketball Association*, JBA) είναι το όργανο διοίκησης της καλαθοσφαίρισης στην Ιαπωνία. Εδρεύει στο Τόκιο και είναι μέλος της Διεθνούς Ομοσπονδίας Καλαθοσφαίρισης (FIBA). Διοργανώνει εθνικά ερασιτεχνικά πρωταθλήματα ανδρών, γυναικών και νέων, ενώ είναι υπεύθυνη και για τη διεξαγωγή του κυπέλλου της χώρας. Συντονίζει επίσης τις δραστηριότητες των εθνικών ομάδων ανδρών, γυναικών και νέων της Ιαπωνίας.

## Παραπομπές


## Εξωτερικοί σύνδεσμοι
* 

Κατηγορία:Καλαθοσφαίριση στην Ιαπωνία
Αρνάλντο Οτσόα

Ο **Αρνάλντο Τομάς Οτσόα Σάντσες** (ισπαν.*Arnaldo Τομάς Ochoa Sánchez*, 1930 - 1989) ήταν 
Κουβανός 
στρατηγός, που εκτελέστηκε μετά από στρατιωτικό δικαστήριο που τον βρήκκε ένοχο για τα εγκλήματα διαφθοράς, παράνομης χρήση οικονομικών πόρων, και διακίνησης ναρκωτικών.

Κατηγορία:Κουβανοί
Κατηγορία:Κουβανοί επαναστάτες
Γιαμαμότο - Σημειώσεις για τις Πόλεις και τα Ρούχα

**Γιαμαμότο - Σημειώσεις για τις Πόλεις και τα Ρούχα** (γερμ. *Yamamoto – Aufzeichnungen zu Kleidern und Städten*, αγγλ. *Notebook on Cities and Clothes*) είναι κινηματογραφικό έργο ντοκιμαντέρ του 1989 σε σκηνοθεσία Βιμ Βέντερς.

## Πλοκή
Το έργο είναι δομημένο στα πρότυπα ημερολογίου. Ο Βέντερς κάνει ένα πείραμα προβολής του επαγγέλματος ενός σκηνοθέτη επάνω σε αυτό ενός σχεδιαστή μόδας. Πρότυπό του είναι ο γιαπωνέος Γιότζι Γιαμαμότο, πρωτοπόρος σχεδιαστής μόδας από την άπω ανατολή που επέφερε πραγματική επανάσταση στους κύκλους μόδας του Παρισιού και της Νέας Υόρκης.

## Παραπομπές


## Εξωτερικοί σύνδεσμοι
* Παρουσίαση στο www.cine.gr
* επίσημη ιστοσελίδα
* 
* ''Notebook on Cities and Clothes'' at AllMovie

Κατηγορία:Γερμανικά ντοκιμαντέρ
Κατηγορία:Ταινίες σε σκηνοθεσία Βιμ Βέντερς
Παγκόσμιο Κύπελλο Συλλόγων Ποδοσφαίρου 2016

Το **Παγκόσμιο Κύπελλο Συλλόγων 2016** (επισήμως: *FIFA Club World Cup Japan 2016 presented by Alibaba E-Auto* για εμπορικούς λόγους) θα είναι η 13η διοργάνωση του Παγκοσμίου Κυπέλλου Συλλόγων της FIFA στην οποία συμμετέχουν οι πρωταθλήτριες ομάδες από τις έξι συνομοσπονδίες μέλη της ΦΙΦΑ, όπως και η πρωταθλήτρια της χώρας διεξαγωγής της διοργάνωσης. Η διοργάνωση θα διεξαχθεί στην Ιαπωνία από 8 έως 18 Δεκεμβρίου του 2015.

Το Μάρτιο του 2016, συμφωνήθηκε ότι στη διοργάνωση θα περιλαμβάνεται ο κανόνας του IFAB, σύμφωνα με τον οποίο παρέχεται η δυνατότητα στον εκάστοτε προπονητή για τέταρτη αλλαγή ποδοσφαιριστή, μόνο κατά τη διάρκεια της παράτασης.

## Υποψήφιες διοργανώτριες
Η διαδικασία υποβολής αιτήσεων για το 2015-2016, καθώς και τις διοργανώσεις 2017-2018, δηλαδή δύο διοργανώτριες, η καθεμιά για δύο χρόνια, άρχισε τον Φεβρουάριο του 2014. Οι ομοσπονδίες μέλη που ενδιαφέρονταν να φιλοξενήσουν τη διοργάνωση έπρεπε να υποβάλουν δήλωση ενδιαφέροντος από τις 30 Μαρτίου του 2014 και να παρέχουν την πλήρη δέσμη των εγγράφων προσφορών μέχρι τις 25 Αυγούστου 2014. Η εκτελεστική επιτροπή της FIFA ήταν να επιλέξει τις διοργανώτριες κατά τη συνάντησή τους στο Μαρόκο το Δεκέμβριο του 2014. Ωστόσο, καμία απόφαση σχετικά με τις διοργανώτριες δεν πάρθηκε μέχρι το 2015.

Οι ακόλουθες χώρες εκδήλωσαν ενδιαφέρον για την προσφορά ώστε να φιλοξενήσουν τη διοργάνωση:

* (απέσυρε το ενδιαφέρον το Νοέμβριο του 2014)
*

Η Ιαπωνία επιβεβαιώθηκε επίσημα ως οικοδέσποινα των διοργανώσεων των ετών 2015 και 2016, στις 23 Απριλίου του 2015.

## Γήπεδα
Στις 9 Ιουνίου το 2016, το Σουίτα Σίτι Φούτμπολ Στέιντιουμ στην Οσάκα και το Διεθνές Στάδιο Γιοκοχάμα στη Γιοκοχάμα ορίστηκαν ως χώροι διεξαγωγής της διοργάνωσης.





## Προκριθείσες ομάδες

## Αγώνες
Το πρόγραμμα της διοργάνωσης ανακοινώθηκε στις 15 Ιουλίου του 2016.

Η κλήρωση πραγματοποιήθηκε στις 21 Σεπτεμβρίου του 2016 11:00 CEST (UTC + 2), στα κεντρικά γραφεία της ΦΙΦΑ στη Ζυρίχη της Ελβετίας, με σκοπό τον καθορίσμό των θέσεων για τις τρεις ομάδες που εισέρχονται στα προημιτελικά.

Εάν ένας αγώνας λήξει ισόπαλος μετά την κανονική διάρκεια του παιχνιδιού:

* Για τα προημιτελικά και τα ημιτελικά, ακολουθεί παράταση. Εάν υπάρξει και πάλι ισοπαλία μετά το τέλος της παράτασης, το παιχνίδι κρίνεται στη διαδικασία των πέναλτι.
* Για τους αγώνες της τρίτης και της πέμπτης θέσης, δεν υπάρχει παράταση και το παιχνίδι κρίνεται στη διαδικασία των πέναλτι.

Στις 18 Μαρτίου του 2016, η Εκτελεστική Επιτροπή της ΦΙΦΑ συμφώνησε όσον αφορά τη χρήση του κανονισμού του Διεθνούς Ποδοσφαιρικού Συμβουλίου, ο οποίος προβλέπει τη δυνατότητα τέταρτης αλλαγής ποδοσφαιριστή κατά τη διάρκεια της παράτασης.

## Παραπομπές


## Εξωτερικοί σύνδεσμοι
* 

2016
Μιχάλης Πουρνάρας

Ο **Μιχάλης Πουρνάρας**, είναι Έλληνας πρώην διεθνής καλαθοσφαιριστής. Αγωνιζόταν στη θέση του πάουερ φόργουορντ και του σέντερ στην δεκαετία του '90 και την πρώτη δεκαετία της νέας χιλιετίας.

## Καριέρα
Ο Πουρνάρας ξεκίνησε την καριέρα του από τα τμήματα υποδομής του Άρη, όπως και την θυγατρική του ομάδα, τον Ήφαιστο. Το 1992, κατέκτησε το κύπελλο Ελλάδας, αν και δεν αγωνίστηκε στον τελικό, ενώ επίσημα εντάχθηκε στην ανδρική ομάδα του συλλόγου το 1993, παραμένοντας για τρεις σεζόν στους "κίτρινους". Επέστρεψε το 1998-99, βοηθώντας τον Άρη να επανέλθει στην πρώτη τετράδα του πρωταθλήματος μετά από επτά χρόνια. Στις πέντε σεζόν που αγωνίστηκε με την ομάδα της Θεσσαλονίκης, έπαιξε σε 38 παιχνίδια της κανονικής διάρκειας του ελληνικού πρωταθλήματος, χωρίς να υπάρξει ποτέ βασικό στέλεχος της ομάδας.

Σε συλλογικό επίπεδο, φόρεσε την φανέλα των Αμπελοκήπων, της Δάφνης, του Απόλλωνα Πατρών, της ΜΕΝΤ και της Ασπίδας Ξάνθης, πριν συνεχίσει σε ερασιτεχνικό επίπεδο με το Στρατώνι και τον Α.Ο. Γαλάτιστας στην γενέτειρα του, την Χαλκιδική.

Έχει υπάρξει διεθνής με την εθνική Ελλάδος ανδρών πέντε φορές από το 1993 ως το 1996, ενώ πιο πριν είχε αγωνιστεί και με την εθνική νέων.

## Διακρίσεις
**[[Άρης (καλαθοσφαίριση ανδρών)|Άρης]]**
* Κυπελλούχος Ελλάδας: 1991-92

## Παραπομπές


## Πηγές
* *"Η ιστορία του Άρη • Τόμος 2: Μπάσκετ (1922-2000)"*, Κωνσταντίνος Ίντος, έκδοση *συνδέσμου οπαδών «SUPER-3»* (εκτύπ. TYPOFFSET), Θεσσαλονίκη 2004
* *"Αθλητικός Σύλλογος Άρης • 1914-2004"*, συλλογικό έργο (επιστημονική τεκμηρίωση Αν. Στεφανίδης - Ελ. Τσιομπανούδη - Δ. Κυρίτσης), έκδοση *Κέντρο Ιστορίας Δήμου Θεσσαλονίκης*, Θεσσαλονίκη 2005, ISBN 960-8734-48-7

## Εξωτερικοί σύνδεσμοι
* 

Κατηγορία:Έλληνες καλαθοσφαιριστές
Κατηγορία:Καλαθοσφαιριστές Εθνικής Ελλάδας
Κατηγορία:Καλαθοσφαιριστές Εθνικής Ελλάδας Κ19
Κατηγορία:Καλαθοσφαιριστές Άρη Θεσσαλονίκης
Κατηγορία:Καλαθοσφαιριστές Απόλλωνα Πατρών
Κατηγορία:Καλαθοσφαιριστές Δάφνης
Κατηγορία:Καλαθοσφαιριστές Αμπελοκήπων
Κατηγορία:Πάουερ φόργουορντ
Κατηγορία:Σέντερ
Σιβαθήριο

Το **Σιβαθήριο** είναι γένος προϊστορικών θηλαστικών της οικογένειας των Καμηλοπαρδαλίδων που εξαπλωνόταν από την Αφρική ως την Ινδική υποήπειρο. Το αφρικανικό είδος, *S. maurusium*, κάποτε τοποθετήθηκε στο γένος "*Libytherium"*. Πρέπει να εξαφανίστηκε πριν από 8.000 χρόνια, όπως δείχνουν κάποιες τοιχογραφίες στην Έρημο Σαχάρα. 

## Μορφολογία
αριστερά|μικρογραφία|Κρανίο και πόδι του είδους ''S. giganteum''
Το σιβαθήριο θυμίζει το σημερινό οκάπι, αλλά είναι μεγαλύτερο με πιο στιβαρό σώμα. Έχει ύψος 2,2 μέτρα στους ώμους και 3 μέτρα συνολικό ύψος, με μέγιστο βάρος 400-500 κιλά. Μια νέα εκτίμηση έχει καταλήξει στο κατ' εκτίμηση συμπέρασμα πως είχε μάζα σώματος εώς και 1.250 κιλά. Αυτό μάλλον κάνει το σιβαθήριο το μεγαλύτερο μηρυκαστικό στην ιστορία. Το σιβαθήριο είχε επίσης δύο ζευγάρια κέρατα στο κεφάλι: το ένα ζευγάρι κέρατα βρισκόταν στο πίσω μέρος του κεφαλιού του και ήταν μεγάλα και διακλαδομένα. Το άλλο ζευγάρι ήταν πάνω από τα μάτια και τα κέρατα αυτά ήταν πολύ μικρότερα, σαν εξογκώματα. 

## Παραπομπές

Κατηγορία:Καμηλοπαρδαλίδες
Κατηγορία:Θηλαστικά της Ασίας
Κατηγορία:Θηλαστικά της Αφρικής
Κατηγορία:Εξαφανισμένα θηλαστικά της Πλειστόκαινου
Κατηγορία:Φυτοφάγα
Use Your Illusion II

Το ***Use Your Illusion II*** είναι το τέταρτο στούντιο άλμπουμ του αμερικανικού hard rock συγκροτήματος Guns N' Roses. Κυκλοφόρησε μαζί με τον τρίτο δίσκο του συγκροτήματος, *[[Use Your Illusion I]]*. Έχει πουλήσει πάνω από  5.000.000 αντίτυπα στις Η.Π.Α. Οι δίσκοι *Use Your Illusion* είναι οι τελευταίοι με τον κιθαρίστα Ίζυ Στράντλιν και οι πρώτοι με τον πιανίστα Ντίζυ Ριντ και τον ντράμμερ Ματ Σόρουμ.

## Σχετικά

Στα δύο αυτά άλμπουμ παρατηρείται μια αλλαγή στον ήχο του συγκροτήματος, καθώς είναι επηρεασμένοι από πανκ και κλασσική μουσική. Αυτό γίνεται εμφανές με την χρήση πιάνου από τον Αξλ Ρόουζ και τον Ντίζυ Ριντ. Διαφορά παρουσιάζεται και λόγω της αντικατάστασης του ντράμμερ Στίβεν Άντλερ από τον Ματ Σόρουμ, καθώς εκείνος είχε απολυθεί λόγω της μεγάλης χρήσης ηρωΐνης. Ο δίσκος αυτός, μάλιστα, έχει ένα πιο πολιτικό θέμα, κάτι που γίνεται εμφανές και από το κομμάτι "Civil War", το οποίο είναι το τελευταίο στο οποίο εμφανίζεται ο Άντλερ. Το *Use Your Illusion II* αποτελείται κυρίως από τραγούδια που γράφτηκαν μετά το *[[Appetite for Destruction]]*.

Τα *Use Your Illusion* είναι τα πρώτα άλμπουμ της μπάντας στα οποία τραγουδούν και άλλα μέλη εκτός από τον Ρόουζ. Στο κομμάτι "14 Years" κύρια φωνητικά παρέχει ο κιθαρίστας Ίζυ Στράντλιν, ενώ στο "So Fine" ο μπασίστας Νταφ ΜαΚέγκαν. Ο Ρόουζ παρουσιάζεται για πρώτη φόρά να παίζει κάποιο όργανο εκτός από πιάνο και πλήκτρα: κιθάρα στο "Shotgun Blues".

Υπήρχε δυσκολία στο να επιτευχθεί ο ήχος του άλμπουμ. Η τελική μίξη έγινε από τον Μπιλ Πράις. Ο κιθαρίστας Slash έχει δηλώσει ότι μεγάλο μέρος των άλμπουμ γράφτηκε στο σπίτι του μέσα σε δύο νύχτες, με ακουστικά όργανα, μετά από μήνες χωρίς νέο υλικό.

## Κυκλοφορία

Πάνω από 500,000 αντίτυπα των δύο δίσκων πουλήθηκαν μέσα σε δύο ώρες από την κυκλοφορία τους. Και οι δύο δίσκοι έχουν γίνει 7x πλατινένιοι.

## Εξώφυλλο

Τα εξώφυλλα απποτελούν απόσπασμα της *[[Η Σχολή των Αθηνών|σχολής των Αθηνών]]* του Ραφαήλ. Τα εξώφυλλα είναι έργο του καλλιτέχνη Μαρκ Κοστάμπι, ενώ ονομάστηκε "**Use Your Illusion**" από τον Πωλ Κοστάμπι. Η μόνη διαφορά ανάμεσα στα εξώφυλλα των δύο άλμπουμ είναι ότι στο Use Your Illusion I το έργο είναι καλυμμένο από κίτρινο και κόκκινο, ενώ στο II από μωβ και μπλε.

## Κομμάτια

## Προσωπικό

**Guns N' Roses**:
* Αξλ Ρόουζ - κύρια φωνητικά, πιάνο, κιθάρα, πλήκτρα στο "My World"
* Slash - κιθάρες, μπάντζο στο "Breakdown"
* Ίζυ Στράντλιν - κιθάρες, κύρια φωνητικά στο "14 Years", σιτάρ στο "Pretty Tied Up", φωνητικά
* Νταφ ΜαΚέγκαν - μπάσο, κύρια φωνητικά στο "So Fine", κρουστά στο "Locomotive", φωνητικά
* Ντίζυ Ριντ - πλήκτρα, πιάνο, φωνητικά
* Ματ Σόρουμ - ντραμς, φωνητικά

**Επιπλέον μουσικοί**:
* Στίβεν Άντλερ - ντραμς στο "Civil War"
* Τζόαν Λάνγκλι - ντραμς & πλήκτρα στο "My World"
* Χάουαρντ Τίμαν - πιάνο στο "So Fine"
* Σάννον Χουν - φωνητικά στο "Don't Cry"
* The Waters - φωνητικά στο "Knockin' On Heaven's Door"

## Παραπομπές


Κατηγορία:Δισκογραφία των Guns N' Roses
Κατηγορία:Άλμπουμ του 1991
Αλέξανδρος Ησαΐας

Ο **Αλέξανδρος Ησαΐας** (1800-1839) ήταν δάσκαλος, χαράκτης και ζωγράφος.

## Βίος
Ο Αλέξανδρος Ησαίας γεννήθηκε στη Σμύρνη το 1800. Ο Ιωάννης Καποδίστριας τον διόρισε το 1829 διευθυντή στο Αλληλοδιδακτικό Σχολείο στο Ναύπλιο. Παράλληλα ασχολήθηκε με τη λιθογράφηση και έκδοση υδατογραφιών σχετικών με πολεμικά γεγονότα της Ελληνικής Επανάστασης. Αν και αρχικά είχε συμφωνήσει να λιθογραφήσει τις εικόνες σύμφωνα με τα πρωτότυπα έργα, εκείνος τύπωσε διαφορετικές εικόνες, οι οποίες στην πραγματικότητα ήταν λιθογραφίες Ιταλών δημιουργών,τις οποίες υπέγραψε ως έργα του. Το 1839 λίγο πριν από το θάνατό του, στην Τεργέστη τύπωσε επτά λιθογραφίες με τον γενικό τίτλο *Ιστορία της Ελλάδος υπό Αλέξανδρου Σ. Ησαΐα*. Η πλήρης σειρά του έργου βρίσκεται στο Εθνικό Ιστορικό Μουσείο.
350px|μικρογραφία|δεξιά|Η Μάχη της Αλαμάνας. Λιθογραφία. Αλέξανδρος Ησαΐας
350px|μικρογραφία|δεξιά|Λιθογραφία. Η εκστρατεία του Δράμαλη. Αλέξανδρος Ησαΐας

## Παραπομπές


## Πηγές
*Ευγενία Δρακοπούλου, Έλληνες ζωγράφοι μετά την Άλωση(1450-1850),τομ.3, εκδ. Ινστιτούτο Νεοελληνικών Ερευνών/Εθνικό Ίδρυμα Ερευνών,  Αθήνα,2010 σελ. 198 https://www.scribd.com/doc/314573545/%CE%88%CE%BB%CE%BB%CE%B7%CE%BD%CE%B5%CF%82-%CE%96%CF%89%CE%B3%CF%81%CE%AC%CF%86%CE%BF%CE%B9-%CE%9C%CE%B5%CF%84%CE%AC-%CE%A4%CE%B7%CE%BD-%CE%86%CE%BB%CF%89%CF%83%CE%B7-3 
*Κώστας Λάππας, «Γύρω από τον Αλέξανδρο Ησαΐα και τις λιθογραφίες του (προσθήκη)», Μνήμων, τομ.7 (1979), σελ.195-196 http://webcache.googleusercontent.com/search?q=cache:7WFjG50X1tsJ:ejournals.epublishing.ekt.gr/index.php/mnimon/article/download/7917/7669+&cd=12&hl=el&ct=clnk&gl=gr&client=firefox-b
*Caterina Spetsieri - Beschi μέ τίτλο «Αλέξανδρος Ησαΐας, ό προδότης τής Ιδεολογίας τού Μακρυγιάννη», αφιερωματικός τόμος «Στήλη. Είς μνήμην Νικολάου Κοντολέοντος, σελ.272-293 
*Στέλιος Λυδάκης, «Ησαίας Αλάξανδρος», στο: Οι Έλληνες ζωγράφοι-λεξικό των ελλήνων ζωγράφων και χαρακτών,εκδ.Μέλισσα, Αθήνα, 1976, σελ. 131

Κατηγορία:Έλληνες ζωγράφοι του 19ου αιώνα
Κατηγορία:Έλληνες χαράκτες
Γιάννης Στίγκας

Ο **Γιάννης Στίγκας** είναι Έλληνας ποιητής.

## Βιογραφία
Ο Γιάννης Στίγκας γεννήθηκε στην Αθήνα το 1977. Σπούδασε ιατρική στη Ρουμανία. Το 2004 κυκλοφόρησε η πρώτη του ποιητική συλλογή. Ποιήματά του έχουν μεταφραστεί στα γαλλικά, γερμανικά, αγγλικά, ισπανικά, σουηδικά, βουλγάρικα και σέρβικα.

## Εργογραφία
* *Η αλητεία του αίματος* (2004, Γαβριηλίδης)
* *Η όραση θ’ αρχίσει ξανά*, (2006, Κέδρος)
* *Ισόπαλο τραύμα* (2009, Κέδρος)
* *Ο δρόμος μέχρι το περίπτερο* (2012, Μικρή Άρκτος)
* *Βλέπω τον κύβο Ρούμπικ φαγωμένο* (2014, Μικρή Άρκτος)
* *Εξυπερύ σημαίνει χάνομαι* (2017, Μικρή Άρκτος)
* *Κωμωδία (2021, Άγρα)*
* *Sonderkommando (2023, Άγρα)*

## Ενδεικτικές κριτικές
* Γιάννης Τζανετάκης "Βλαντιμίρ Μαγιακόφσκι: 100 χρόνια «Σύννεφο με παντελόνια»" '''Andro'''
* Χρήστος Αγγελάκος «Το ποίημα θα σου έδενε τότε το θηρίο που γύρευες» '''BIBLIOTHEQUE'''
* Παυλίνα Εξαδακτύλου «Είναι μια εποχή που γδέρνει τον εαυτό της»  '''LiFO'''
* Πέτρος Γκολίτσης «Ο ποιητής Γιάννης Στίγκας: Ένας homo maestro που ενορχηστρώνει τα εσώτερα τέρατα της ποίησης, του μύθου και της ιστορίας» '''intellectum'''

## Παραπομπές


Κατηγορία:Έλληνες ποιητές
Κατηγορία:Νεοέλληνες ποιητές
Παυλίδης

Το ελληνικό επώνυμο **Παυλίδης**, που ετυμολογικά σημαίνει «γιος του Παύλου», μπορεί να αναφέρεται σε κάποιο από τα παρακάτω πρόσωπα:

* Αβραάμ Παυλίδης (γενν. 1950), φωτογράφος και ζωγράφος
* Αριστοτέλης Παυλίδης (γενν. 1943), υπουργός
* Γεώργιος Παυλίδης (θάν. 1874), δάσκαλος και συγγραφέας
* Γιώργος Παυλίδης (γενν. 1956), δικηγόρος και πολιτικός (νομάρχης και περιφερειάρχης)
* Ελευθέριος Παυλίδης (1876-1974), βουλευτής και συγγραφέας
* Παναγιώτης Παυλίδης (1837-1894), θεολόγος, καθηγητής του Πανεπιστημίου Αθηνών
* Παναγιώτης Παυλίδης (θάν. 1968), ολυμπιονίκης στη σκοποβολή
* Παύλος Παυλίδης (1909-1980), γελοιογράφος
* Παύλος Παυλίδης (γενν. 1964), τραγουδοποιός
* Σάββας Παυλίδης (θάν. 1933), ο πρώτος εκλεγμένος Δήμαρχος Ρόδου
* Σπυρίδων Παυλίδης (1818-1890), τυπογράφος και ο 1ος Έλληνας σοκολατοβιομήχανος
* Χάρης Παυλίδης (γενν. 1971), υδατοσφαιριστής και προπονητής

## Δείτε επίσης
* Παυλίδου
Σταμάτης Πολενάκης

Ο **Σταμάτης Λ. Πολενάκης** είναι Έλληνας ποιητής.

## Βιογραφία

### Γενικά
Ο Σταμάτης Πολενάκης (εγγονός του γνωστού Σιφνιού γελοιογράφου Σταμάτη Πολενάκη και γιος του κριτικού και συγγραφέα Λέανδρου Πολενάκη), γεννήθηκε στην Αθήνα το 1970 και σπούδασε στο τμήμα Ισπανικής Λογοτεχνίας του Πανεπιστημίου Κομπλουτένσε της Μαδρίτης. Είναι ποιητής και θεατρικός συγγραφέας. Ποιήματά του έχουν μεταφραστεί στα αγγλικά από τον Γιάννη Γκούμα και κυρίως από τον Ρίτσαρντ Πιρς. Είναι μέλος της Εταιρείας Συγγραφέων. 

### Παρουσία στο θέατρο
Ο θεατρικός του μονόλογος «Το τελευταίο όνειρο της Έμιλυ Ντίκινσον» παρουσιάστηκε την άνοιξη του 2008 με την Καρυοφυλλιά Καραμπέτη στον ομώνυμο ρόλο, μεταφράστηκε στα αγγλικά από τον Ρίτσαρντ Πιρς και παρουσιάστηκε τον Μάιο του 2012 στο θέατρο της Ελληνοαμερικανικής Ένωσης. Το μονόπρακτο με τίτλο «Ψαρόσουπα» παρουσιάστηκε στο θεατρικό αναλόγιο του Εθνικού Θεάτρου την άνοιξη του 2009. Το επόμενο θεατρικό του έργο, «Βερολίνο», σε σκηνοθεσία Αθηνάς Στούρνα, παίχτηκε το φθινόπωρο του 2010 στο θέατρο Φούρνος, από τον θίασο Ωκύπους. Η «Ψαρόσουπα» και το «Βερολίνο» έχουν μεταφραστεί στα γαλλικά από τη Ζακλίν Ραζγκονικόφ.

Τον Ιούλιο του 2009 προσκλήθηκε ως υπότροφος στο Κέντρο Συγγραφέων και Μεταφραστών της Βαλτικής, στο νησί Γκότλαντ της Σουηδίας. Το Σεπτέμβριο του 2009 συμμετείχε στην συνάντηση θεατρικών συγγραφέων Dramaticulas στο Μπουένος Άιρες με την ανάγνωση του έργου «Βερολίνο» στα ισπανικά. Επίσης, ποιήματά του διαβάστηκαν στη Σάλτα, στο Casa de Hernandez - Museo de la Ciudad.

## Εργογραφία

### Ποίηση
* Το χέρι του χρόνου (Όμβρος, 2002)
* Τα γαλάζια άλογα του Φραντς Μαρκ (Οδός Πανός, 2006)
* Νοτρ Νταμ (Οδός Πανός, 2008)
* Τα σκαλοπάτια της Οδησσού (Μικρή Άρκτος, 2012)
* Η ένδοξη πέτρα (Μικρή Άρκτος, 2014)
*Τα τριαντάφυλλα της Μερσέδες (Μικρή Άρκτος, 2016)

### Θέατρο
* Βερολίνο (Αιγόκερως, 2010)

## Ενδεικτικές Κριτικές

* Τίτικα Δημητρούλια, «Η ένδοξη πέτρα», *Τα ποιητικά*
* Νίκος Βατόπουλος, «Το επίκεντρο του κόσμου», *[[Η Καθημερινή]]*
* Ευγενία Κριτσέφσκαγια «Υπαρξιακά ποιήματα», *[[Η Αυγή]]*

## Παραπομπές


Κατηγορία:Έλληνες ποιητές
Κατηγορία:Νεοέλληνες ποιητές
Εθνική Ιράν (καλαθοσφαίριση ανδρών)

Η **εθνική ομάδα καλαθοσφαίρισης ανδρών του Ιράν** είναι το αντιπροσωπευτικό συγκρότημα του Ιράν στις διεθνείς διοργανώσεις καλαθοσφαίρισης ανδρών και τελεί υπό τον έλεγχο της Ομοσπονδίας Καλαθοσφαίρισης της Ισλαμικής Δημοκρατίας του Ιράν (I.R.I.B.F.).

## Ιστορία
Η εθνική ομάδα καλαθοσφαίρισης ανδρών του Ιράν έχει περιορισμένες διακρίσεις σε διεθνές επίπεδο. Η πρώτη επιτυχία της ομάδας ήταν η συμμετοχή στους Ολυμπιακούς Αγώνες του 1948, στους οποίους αποκλείστηκε στη φάση των ομίλων.

## Στατιστικά
Για το 2025 (Σεπτέμβριος), η εθνική ομάδα καλαθοσφαίρισης ανδρών του Ιράν βρισκόταν στη 26η θέση της Παγκόσμιας Κατάταξης της FIBA.

## Παραπομπές


## Εξωτερικοί σύνδεσμοι
* 
* 

Ιράν
Ομοσπονδία Καλαθοσφαίρισης Ισλαμικής Δημοκρατίας του Ιράν

Η **Ομοσπονδία Καλαθοσφαίρισης Ισλαμικής Δημοκρατίας του Ιράν** (περσικά: فدراسیون بسکتبال جمهوری اسلامی ایران, αγγλικά: *Islamic Republic of Iran Basketball Federation*, I.R.I.B.F.) είναι το όργανο διοίκησης της καλαθοσφαίρισης στο Ιράν. Εδρεύει στην Τεχεράνη και είναι μέλος της Διεθνούς Ομοσπονδίας Καλαθοσφαίρισης (FIBA). Διοργανώνει εθνικά ερασιτεχνικά πρωταθλήματα ανδρών, γυναικών και νέων, ενώ είναι υπεύθυνη και για τη διεξαγωγή του κυπέλλου της χώρας. Συντονίζει επίσης τις δραστηριότητες των εθνικών ομάδων ανδρών, γυναικών και νέων του Ιράν.

## Παραπομπές


## Εξωτερικοί σύνδεσμοι
* 

Κατηγορία:Καλαθοσφαίριση στο Ιράν
Χρύσα Κουβελιώτου

Η **Χρύσα Κουβελιώτου** (1956) είναι Ελληνίδα αστροφυσικός που ζει και εργάζεται στις Ηνωμένες Πολιτείες Αμερικής.

Γεννήθηκε στην Αθήνα το 1956. Σπούδασε φυσική στο Πανεπιστήμιο Αθηνών από το οποίο έλαβε το πτυχίο της το 1975. Ακολούθησε μεταπτυχιακές σπουδές στην Αστροφυσική στο Πανεπιστήμιο του Σάσεξ στο Ηνωμένο Βασίλειο το 1977. Στη Γερμανία πήρε διδακτορικό από το Τεχνικό Πανεπιστήμιο του Μονάχου και το Ινστιτούτο Μαξ Πλανκ το 1981. Ακολούθησε ακαδημαϊκή σταδιοδρομία στο Πανεπιστήμιο Αθηνών πριν την μετάβασή της στις Ηνωμένες Πολιτείες για να ακολουθήσει σταδιοδρομία ως ερευνήτρια. Είναι καθηγήτρια στο Πανεπιστήμιο Τζωρζ Ουάσινγκτον, και έχει εργαστεί ως ερευνήτρια στο Διαστημικό Κέντρο Πτήσεων Μάρσαλ της NASA.

Για το έργο της έχει λάβει κατά καιρούς πολλά διεθνή βραβεία, όπως:   το Bruno Rossi Prize το 2003 για την έρευνά της σε αστέρες νετρονίων με ιδιαίτερα υψηλό μαγνητικό πεδίο (τα magnetars), το 2012 το *«Βραβείο Αστροφυσικής Ντάνι Χάινεμαν»* από την Αμερικανική Αστρονομική Εταιρεία, και το ίδιο έτος το *Μετάλλιο Διακεκριμένης Υπηρεσίας* της NASA. Επίσης, είναι μέλος της Εθνικής Ακαδημίας Επιστημών των Ηνωμένων Πολιτειών της Αμερικής από το 2013. Έχει χαρακτηριστεί από το περιοδικό Time στο πεδίο έρευνας του διαστήματος ως ένα από τα πρόσωπα με τη μεγαλύτερη επιρροή διεθνώς.

Στις 9 Ιουνίου 2016 η Χρύσα Κουβελιώτου εκλέχθηκε αντεπιστέλλον μέλος της Ακαδημίας Αθηνών.

Στις 13 Απριλίου 2020 επιλέχθηκε ως μέλος στο Ανώτατο Συμβούλιο της Εθνικής Αρχής Ανώτατης Εκπαίδευσης.

## Παραπομπές


Κατηγορία:Καθηγητές Εθνικού και Καποδιστριακού Πανεπιστημίου Αθηνών
Κατηγορία:Αστροφυσικοί
Κατηγορία:Έλληνες επιστήμονες
Κατηγορία:Αντεπιστέλλοντα μέλη της Ακαδημίας Αθηνών
Αραβική αγριόγατα

Η **Αραβική αγριόγατα** ή *Αγριόγατα του Γκόρντον* (*Felis silvestris gordoni*), είναι ένα υποείδος της Αγριόγατας (*Felis silvestris*), που ζει στην Αραβική χερσόνησο.

## Περιγραφή

Η Αραβική αγριόγατα, μοιάζει αρκετά με την κατοικίδια γάτα. Η γούνα της, είναι πιο κοντή και πυκνή και έχει γκριζωπό ή καφετί χρώμα, με σκούρα σημάδια και γραμμές στο κεφάλι, στα άκρα και στην άκρη της κοντής ουράς της. Η κοιλιά της, έχει χρώμα υπόλευκο και υπάρχουν μαύρες τρίχες ανάμεσα στα «μαξιλαράκια» των ποδιών της.

## Κατανομή

Η Αραβική αγριόγατα, είναι ενδημικό είδος στο βόρειο Ομάν και σε τμήματα των Ηνωμένων Αραβικών Εμιράτων. Χαρακτηριστικοί οικότοποί της, είναι οι ημιέρημες περιοχές, με βράχους και θάμνους, όπου ζουν τα αρσενικά και τα θηλυκά.

## Οικολογία

Η Αραβική αγριόγατα, είναι ένα νυκτόβιο και μοναχικό ζώο, που ζει σε κρησφύγετα, όπως σχισμές βράχων, κοίλα δέντρα ή άδεια λαγούμια αλεπούδων. Τρέφεται με διάφορα είδη μικρών τρωκτικών, μικρά πουλιά, ερπετά και μεγάλα έντομα, από τα οποία εξασφαλίζει τα απαραίτητα υγρά της. Είναι ένα ευκίνητο και άγριο ζώο. Η αναπαραγωγή, λαμβάνει χώρα τις περισσότερες περιόδους του έτους. Η περίοδος κύησης, διαρκεί περίπου 65 ημέρες και γεννά συνήθως 3 ή 4 γατάκια. Τα μικρά αποκτούν τη γούνα τους στον πρώτο μήνα, ενώ απογαλακτίζονται στους δύο ή τρεις μήνες, αλλά μένουν με τη μητέρα τους για αρκετό καιρό για να μάθουν να κυνηγάνε και να επιβιώνουν.

## Κατάσταση

Η Αραβική αγριόγατα, είναι ένα από τα πιο απειλούμενα υποείδη της Αγριόγατας. Οι βιότοποί τους, υποβαθμίζονται λόγω της γεωργίας, αλλά και λόγω των Βεδουίνων. Η πιο σοβαρή απειλή, είναι ο υβριδισμός με κατοικίδιες γάτες, έτσι οι καθαρόαιμες αγριόγατες που ζουν στην έρημο, είναι λιγοστές.

Κατηγορία:Αιλουροειδή
Κατηγορία:Αιλουρίδες
Κατηγορία:Φέλις
Κατηγορία:Θηλαστικά της Ασίας
Κατηγορία:Πανίδα της ερήμου
Κατηγορία:Θηλαστικά της Μέσης Ανατολής
Κατηγορία:Θηλαστικά της Αραβικής Χερσονήσου
Εθνική Φιλιππίνων (καλαθοσφαίριση ανδρών)

Η **εθνική ομάδα καλαθοσφαίρισης ανδρών των Φιλιππίνων** είναι το αντιπροσωπευτικό συγκρότημα των Φιλιππίνων στις διεθνείς διοργανώσεις καλαθοσφαίρισης ανδρών και τελεί υπό τον έλεγχο της Ομοσπονδίας Καλαθοσφαίρισης Φιλιππίνων (SBP).

Η ομάδα κέρδισε το χάλκινο μετάλλιο στο Παγκόσμιο Πρωτάθλημα του 1954, γεγονός που αποτέλεσε τη μεγαλύτερη διάκριση εθνικής ομάδας καλαθοσφαίρισης ανδρών εκτός Ευρώπης και Αμερικής. Επίσης, η ομάδα τερμάτησε στην πέμπτη θέση στους Ολυμπιακούς Αγώνες του 1936, που αποτέλεσε επίσης τη μεγαλύτερη επιτυχία για εθνική ομάδα εκτός Αμερικής, Ευρώπης και Ωκεανίας.

Εκτός από το χάλκινο μετάλλιο στο Παγκόσμιο Πρωτάθλημα και την πέμπτη θέση στους Ολυμπιακούς Αγώνες, οι Φιλιππίνες έχουν κατακτήσει πέντε Πρωταθλήματα Ασίας, τέσσερα χρυσά μετάλλια Ασιατικών Αγώνων, επτά Πρωταθλήματα Νοτιοανατολικής Ασίας (SEABA), όλα τα χρυσά μετάλλια στους Αγώνες Νοτιοανατολικής Ασίας πλην ενός το 1989, ενώ έχει τους περισσότερους τίτλους στο πρωτάθλημα ανδρών της Ομοσπονδίας Καλαθοσφαίρισης Νοτιοανατολικής Ασίας. Θεωρείται η ισχυρότερη ομάδα στη Νοτιοανατολική Ασία και μία από τις κορυφαίες ομάδες καλαθοσφαίρισης της Ασίας. Η ομάδα έχει επίσης συμμετάσχει σε πέντε Παγκόσμια Κύπελλα και επτά Ολυμπιακά Τουρνουά Καλαθοσφαίρισης.

Οι μικτές ομάδες Gilas Pilipinas και Gilas Cadets, οι οποίες τελούν υπό τη δικαιοδοσία της Ομοσπονδίας Καλαθοσφαίρισης Φιλιππίνων, αντιπροσωπεύουν την τρέχουσα εθνική ομάδα των ανδρών.

## Ιστορία
Οι Φιλιππίνες έλαβαν μερος για πρώτη φορά σε διεθνή διοργάνωση, μετέχοντας στους Αγώνες Πρωταθλήματος Άπω Ανατολής το 1913. Οι Φιλιππίνες νίκησαν την Κίνα στο πρώτο τους διεθνές παιχνίδι στην Ασία.

## Στατιστικά
Για το 2021, η εθνική ομάδα καλαθοσφαίρισης ανδρών των Φιλιππίνων βρισκόταν στη 31η θέση της Παγκόσμιας Κατάταξης της FIBA.

## Παραπομπές


## Εξωτερικοί σύνδεσμοι
* 
* 

Φιλιππίνων
Παστιτσάδα

μικρογραφία|Παστιτσάδα
Η **παστιτσάδα** είναι παραδοσιακό φαγητό της Κέρκυρας, το οποίο έχει ως βασικά υλικά το κρέας και το χοντρό μακαρόνι. Μαγειρεύεται κυρίως στα χωριά της Κέρκυρας, στα οποία οι νοικοκυρές και οι νοικοκύρηδες συνηθίζουν να προσθέτουν και κανέλα, λίγο παραπάνω από το συνηθισμένο. Θεωρείται μαζί με το σοφρίτο από τα γνωστότερα πιάτα της Κέρκυρας.

Η παστιτσάδα ξεχωρίζει από το συνηθισμένο κρέας κοκκινιστό με μακαρόνια για τους εξής λόγους :
# Πρώτον είναι το μίγμα των μπαχαρικών που χρησιμοποιείται για να νοστιμίσει το κρέας, το σπετσερικό. Το σπετσερικό αποτελείται από κανέλλα, γαρύφαλλο τριμμένο, μπαχάρι, μοσχοκάρυδο και κύμινο. Αυτό το μείγμα μπαχαρικών πωλείται έτοιμο και σε σωστές αναλογίες τόσο στα καταστήματα της Κέρκυρας όσο και στα φαρμακεία του νησιού.
# Μια άλλη διαφορά είναι το κόκκινο κρασί και το ξύδι που χρησιμοποιείται ώστε το χρώμα της σάλτσας να γίνει σκούρο κόκκινο.
# Μια τρίτη διαφορά είναι ότι το κρέας δεν μαγειρεύεται σε λάδι αλλά σε βούτυρο Κερκύρας. 
Η παστιτσάδα θεωρείται γιορτινό φαγητό. Έχει χαρακτηριστεί κατακόκκινη σαν την φωτιά, πεντανόστιμη και εξαιρετικά αρωματική λόγω των μπαχαρικών και ιδιαίτερα της κανέλας. Γίνεται με κόκορα αλλά και με μοσχάρι.

## Παραπομπές



Κατηγορία:Κερκυραϊκή κουζίνα
Παστιτσαδα
Παναγιώτα Δασκαλοπούλου

Η **Παναγιώτα Δασκαλοπούλου** είναι καθηγήτρια μαθηματικών στο Πανεπιστήμιο Κολούμπια. Η έρευνά της περιλαμβάνει την ανάλυση των μερικών διαφορικών εξισώσεων και τη διαφορική γεωμετρία. Επίσης, είναι συντονίστρια Προπτυχιακών Σπουδών στο Πανεπιστήμιο Κολούμπια.

Έλαβε το πτυχίο της από το Πανεπιστήμιο Αθηνών το 1986, και ολοκλήρωσε τη διδακτορική της διατριβή στο Πανεπιστήμιο του Σικάγου το 1992, υπό την επίβλεψη του Κάρλος Κένιγκ *(Carlos Kenig)*. Μετά από μια θέση επισκέπτριας που κατείχε στο Ινστιτούτο Προηγμένων Σπουδών του Πρίνστον, Νιου Τζέρσεϊ, εντάχθηκε στο διδακτικό προσωπικό του Πανεπιστημίου της Μινεσότα το 1993, μετακινήθηκε στο Πανεπιστήμιο της Καλιφόρνια Έρβιν το 1995, και στη συνέχεια το 2001 σε αυτό της Κολούμπια. Ήταν Υπότροφος Γκούγκενχαϊμ το 2004, και προσκεκλημένη ομιλίτρια στο Διεθνές Συνέδριο Μαθηματικών το 2014, που έγινε στη Σεούλ. Το θέμα της ομιλίας της ήταν οι μερικές διαφορικές εξισώσεις και η φυσική των μαθηματικών. Είναι μέλος της Επιστημονικής Συμβουλευτικής Επιτροπής του Ινστιτούτου Ερευνών Μαθηματικών Επιστημών στο Μπέρκελεϊ της Καλιφόρνια, για τη περίοδο 2013–2017.

## Παραπομπές


## Βίντεο
* 
* 

Κατηγορία:Έλληνες μαθηματικοί
Κατηγορία:Αμερικανοί μαθηματικοί
Κατηγορία:Απόφοιτοι Εθνικού και Καποδιστριακού Πανεπιστημίου Αθηνών
Κατηγορία:Έλληνες πανεπιστημιακοί του 21ου αιώνα
Φογάτσα

μικρογραφία|ΦογάτσαΕίδος τσουρεκιού (γλυκό ψωμί)Τόπος καταγωγής: Κέρκυρα
Η **φογάτσα** είναι είδος τσουρεκιού (γλυκό ψωμί) βενετσιάνικης προέλευσης (fugasa) το οποίο παρασκευάζεται στην Κέρκυρα, κυρίως κατά την περίοδο του Πάσχα και της πασχαλιάς, αλλά και καθ'όλη την διάρκεια του έτους σε συγκεκριμένα ζαχαροπλαστεία της Κέρκυρας. Αυτό το παραδοσιακό τσουρέκι, όπως το μαρτυρά και η λέξη, είναι γεμάτο επιρροές από την παρουσία των Ενετών στο νησί. Δυο κουλτούρες συναντιώνται επί πάρα πολλά χρόνια και προσφέρουν αυτό το ιδιαίτερο τσουρέκι.

Χαρακτηρίζεται ως το πασχαλινό ψωμί της Κέρκυρας και είναι δάνειο μιας εκλεπτυσμένης βενετσιάνικης συνταγής. Το σχήμα του είναι συνήθως στρογγυλό. Μια παραλλαγή της φογάτσας είναι οι κολομπίνες που στην ουσία παράγονται από τα ίδια υλικά και στολίζονται με ένα κόκκινο αβγό και ένα φτερό και έχουν σχήμα πλεξούδας.

Για την παρασκευή της φογάτσας απαιτούνται όλα σχεδόν τα υλικά ενός απλού τσουρεκιού (αβγά, γάλα, ζάχαρη, βούτυρο, αλεύρι, μαγιά, βανίλια, ξύσμα πορτοκαλιού), αλλά η διαφορά έγκειται στο γεγονός ότι προστίθεται επιπλέον κουμ κουάτ, και το γλυκό του κουταλιού και το λικέρ.

## Παραπομπές


Κατηγορία:Κερκυραϊκή κουζίνα
Κατηγορία:Ιταλικά επιδόρπια
Μπουρδέτο

Το **μπουρδέτο** ή **μπουργέτο** ή **μπουριέτο** είναι ψαρόσουπα αρκετά πηχτή, η οποία συναντάται κυρίως στα Επτάνησα, ενώ θεωρείται το παραδοσιακό και πιο χαρακτηριστικό πιάτο της Κέρκυρας μαζί με το σοφρίτο και την παστιτσάδα. Η καταγωγή και η ονομασία του προέρχεται από την Ιταλία - brodetto στα ιταλικά σημαίνει ζωμός.

## Περιγραφή
Πρόκειται για μια συνταγή με ψάρι, σε σάλτσα κοκκινοπίπερου, συνοδεία πατάτας, η οποία μαγειρεύεται σε φέτες, μαζί με το ψάρι. Παραδοσιακά γίνεται με σκορπίνα, η οποία θεωρείται ότι δίνει το πιο νόστιμο μπουρδέτο αλλά ο καθένας μπορεί να χρησιμοποιήσει το πετρόψαρο της προτίμησής του.

Τα πετρόψαρα προτείνονται από Κερκυραίους ψαράδες για την παρασκευή του καλύτερου μπουρδέτου. Οι σκορπίνες και ο ροφός προσφέρονται επίσης για το καλύτερο μπουρδέτο. Σύμφωνα με τους Κερκυραίους ψαράδες, στη συνταγή πρέπει οπωσδήποτε να μπαίνουν και φρέσκα μπακαλιαράκια. Γενικότερα, τα ψάρια που θα χρησιμοποιηθούν στο μπουρδέτο πρέπει να είναι φρέσκα.

Το μπουρδέτο μπορεί να γίνει με διάφορα είδη ψαριών (μπακαλιάρος, βακαλάος, χταπόδι, σκορπίνες, σκορπιός, γαλέος, κεφαλοπούλα, φαγκρί κλπ.) αλλά μπορεί να γίνει και με κρέας μοσχαριού. Στην Κέρκυρα χρησιμοποιούν διάφορα ψάρια για το μπουρδέτο ενώ στη Ζάκυνθο μαγειρεύουν το μπουρδέτο με κρέας.

## Παραπομπές



Κατηγορία:Ιταλική κουζίνα
Κατηγορία:Κερκυραϊκή κουζίνα
Κατηγορία:Τρόφιμα με βάση θαλασσινά
Κατηγορία:Σούπες
Επικαιρότητα (εφημερίδα)

Η ***Επικαιρότητα*** ήταν ελληνική ημερήσια πολιτική εφημερίδα, η οποία κυκλοφορούσε από τον Οκτώβριο του 1988 μέχρι τον Δεκέμβριο του 1991.

Εκδότης της ήταν ο γνωστός επιχειρηματίας Σωκράτης Κόκκαλης, φίλος του τότε πρωθυπουργού Ανδρέα Παπανδρέου, αλλά αυτός που «έτρεχε» την εφημερίδα σε καθημερινή βάση ήταν ο αρχισυντάκτης της, γνωστός δημοσιογράφος Σπύρος Καρατζαφέρης, ο οποίος είχε αποχωρήσει από την *[[Ελευθεροτυπία (εφημερίδα)|Ελευθεροτυπία]]*. 

Μαζί με τις εφημερίδες των αδελφών Κουρή (*[[Αυριανή]]* και *Δημοκρατικός Λόγος*) η *Επικαιρότητα* ήταν η μόνη που στήριξε ανοιχτά τον Ανδρέα Παπανδρέου στην περίοδο του λεγόμενου «βρώμικου '89». Γενικά, είχε μαχητική αντιδεξιά κατεύθυνση, και πρωταγωνίστησε σε επιθέσεις κατά του Κωνσταντίνου Μητσοτάκη (πρωθυπουργός από τον Απρίλιο του 1990) και του Βασίλειου Κόκκινου, προέδρου του Αρείου Πάγου και του Ειδικού Δικαστηρίου που δίκασε τον Ανδρέα Παπανδρέου.

Τον Δεκέμβριο του 1991 ο Κόκκαλης έκλεισε την εφημερίδα, παρά το γεγονός ότι είχε καλή κυκλοφορία. Πολλοί παρατηρητές ερμήνευσαν την απόφασή του ως συμβιβασμό με τον Μητσοτάκη, ο οποίος όμως παραχώρησε ανταλλάγματα, καθώς ανέθεσε στον Κόκκαλη τις ψηφιακές παροχές του ΟΤΕ. Επιπλέον, ο Κόκκαλης παρέμεινε ισχυρός στον χώρο των ΜΜΕ με τον ραδιοφωνικό σταθμό Flash και το ομώνυμο περιοδικό, στα οποία διευθύντρια ήταν η γυναίκα του Ελένη.

## Παραπομπές


Κατηγορία:Πρώην εφημερίδες με τόπο έκδοσης την Αθήνα
Κατηγορία:Πρώην εφημερίδες στην ελληνική γλώσσα
Πίτερ φαν ντερ Πλας Ι

Ο **Πίτερ φαν ντερ Πλας Ι** (φλαμανδικά: **Pieter van der Plas**, περ. 1595 - περ. 1661 ) ήταν Φλαμανδός ζωγράφος, ο οποίος δραστηριοποιήθηκε στις Βρυξέλλες κατά το πρώτο τμήμα του 17ου αιώνα. Είναι γνωστός για τα ατομικά και ομαδικά πορτρέτα καθώς και τις ρωπογραφίες του.

## Βιογραφία
Ελάχιστα είναι γνωστά σχετικά με τη ζωή του Πίτερ φαν ντερ Πλας. Πιστεύεται ότι γεννήθηκε στις Βρυξέλλες ή στο Χάαρλεμ. Είναι γνωστό ότι είχε δραστηριοποιηθεί στις Βρυξέλλες μεταξύ 1610 και 1650, όπου ήταν "Δάσκαλος" στην τοπική Συντεχνία. Πιστεύεται ότι απεβίωσε στην ίδια πόλη μεταξύ 1650 και 1661.

Μερικές φορές συγχέεται με τον καλλιτέχνη που αναφέρεται ως P.V. Plas (γνωστό επίσης και ως Pieter van de Plassen, P. van Dillen και ως αυτός που υπέγραφε με τα αρχικά P.V.P.). Ο καλλιτέχνης αυτός δραστηριοποιήθηκε στις Βρυξέλλες μεταξύ 1630 και 1650 και πιθανώς ήταν Ολλανδός. Ο  P.V. Plas ήταν ζωγράφος νεκρών φύσεων και εργαζόταν με το φλαμανδικό ύφος ζωγραφικής.

## Έργο
Ο Πίτερ φαν ντερ Πλας ζωγράφισε πορτρέτα μεμονωμένων ατόμων καθώς και ομαδικά πορτρέτα για τις τοπικές συντεχνίες των Βρυξελλών.

Πίνακας που απεικονίζει ιερακοτρόφους αποτελεί τμήμα της Εθνικής Πινακοθήκης της Νορβηγίας.

## Παραπομπές


## Εξωτερικοί σύνδεσμοι
* 

Κατηγορία:Φλαμανδοί ζωγράφοι
Σοφρίτο

μικρογραφία|Σοφρίτο
Το **σοφρίτο** είναι παραδοσιακό φαγητό της Κέρκυρας και είναι από τα γνωστότερα και κλασικά φαγητά του νησιού, μαζί με την παστιτσάδα και το μπουρδέτο. Η ονομασία του πιάτου προέρχεται από τα ιταλικά Soffritto που σημαίνει τσιγαρισμένο, τηγανισμένο ελαφρά, λέξη που υπήρχε κατά την Ενετοκρατία. Δεν υπάρχει όμως σημαντική γαστρονομική σύνδεση του soffritto με την ομώνυμη μαγειρική τεχνική που χρησιμοποιείται στην Ιταλία (αλλιώς battuto), πέρα από το γεγονός ότι και τα δυο περιλαμβάνουν τηγάνισμα σε λάδι. Όπως και στο παστίτσιο, η σύνδεση των πιάτων με ιταλικές επιρροές σε επίπεδο τεχνικής είναι χαλαρές.

Το κυριότερο υλικό του σοφρίτο είναι το μοσχάρι (νουά, ουρά, στρογγυλό ή κιλότο) το οποίο είναι χτυπημένο σε φέτες και τηγανίζεται αλευρωμένο σε λάδι ενώ στη συνέχεια σιγομαγειρεύεται με τρία συστατικά που δημιουργούν ισορροπία εντάσεων μεταξύ τους (ξύδι, σκόρδο, μαϊντανός). Συχνά χρησιμοποιείται και λευκό κρασί. Σερβίρεται ζεστό με ρύζι ή πατάτες τηγανητές και παγωμένο ξηρό λευκό κρασί. Το αποτέλεσμα είναι πολύ νόστιμο πιάτο με πηχτή, λευκή, βελούδινη σάλτσα.

## Χαρακτηριστικά του πιάτου
Το σοφρίτο είναι μια μάλλον εύκολη συνταγή που απαιτεί να είσαι "από πάνω" για περίπου 20 λεπτά από την συνολική 1 ώρα και 45 λεπτά που η συνταγή διαρκεί, μαζί με την προετοιμασία. Μπορεί να ετοιμαστεί από την προηγούμενη ημέρα ή νωρίτερα την ίδια μέρα και να ζεσταθεί ήπια λίγο πριν το σερβίρισμα.

Οι ποσότητες ξυδιού και σκόρδου ποικίλλουν στις διάφορες συνταγές ενώ μπορούν να γίνουν ελάχιστες τροποποιήσεις στην βασική συνταγή. Για παράδειγμα, αντί για λευκό ξύδι κρασιού μπορεί να χρησιμοποιηθεί λευκό μπαλσάμικο ξύδι ή μπορεί να προστεθεί και ζωμός βοδινού για να γίνει η σάλτσα πιο νόστιμη.

## Παραπομπές



Κατηγορία:Κερκυραϊκή κουζίνα
Ευτύχης Δαμιανάκης

Ο **Ευτύχης Δαμιανάκης** (1950) είναι Έλληνας δικηγόρος και πολιτικός. Διατέλεσε βουλευτής του ΠΑΣΟΚ και διοικητής κρατικών οργανισμών.

## Βιογραφικά στοιχεία
Γεννήθηκε το 1950 στην Κάντανο Χανίων. Αποφοίτησε από τη Νομική Σχολή του Πανεπιστημίου Αθηνών και πραγματοποίησε μεταπτυχιακές σπουδές στη Βόννη της Γερμανίας. Από φοιτητής εντάχθηκε στο ΠΑΣΟΚ και ανέπτυξε πλούσια δράση. Κατά τη διάρκεια των μεταπτυχιακών του σπουδών ήταν μέλος της τοπικής οργάνωσης ΠΑΣΟΚ Βόννης.

Έχει διατελέσει:

* 1983-1988: ειδικός σύμβουλος στα Υπουργεία Εθνικής Οικονομίας και Εμπορίου 
* 1988-1989: γενικός γραμματέας Κρατικών Προμηθειών Υπουργείου Εμπορίου
* 1993-1996: διευθυντής Πολιτικού Γραφείου υφυπουργού και αναπληρωτή υπουργού (Γιώργου Δασκαλάκη) στα Υπουργεία Εσωτερικών και Μεταφορών
* 1996-1998: ειδικός σύμβουλος υπουργού Εθνικής Άμυνας
* 1998-2000: αναπληρωτής γενικός διευθυντής της Γενικής Τράπεζας της Ελλάδος

Εκλέχθηκε βουλευτής Χανίων με το ΠΑΣΟΚ το 2000 και το 2009.

Είναι παντρεμένος με την Σταματίνα Χατοπούλου και έχουν τρία παιδιά.

## Παραπομπές


Κατηγορία:Βουλευτές εκλεγμένοι με το ΠΑΣΟΚ
Κατηγορία:Βουλευτές Χανίων
Greatest Hits II (Queen)

***Greatest Hits II*** είναι ο τίτλος της συλλογής τραγουδιών του βρετανικού ροκ συγκροτήματος Queen, η οποία κυκλοφόρησε στις 28 Οκτωβρίου του 1991 μέσω της δισκογραφικής εταιρείας "Parlophone" στην Ευρώπη, ενώ στις Ηνωμένες Πολιτείες εκδόθηκε μέσω της "Hollywood".

Η κυκλοφορία της πραγματοποιήθηκε λιγότερο από έναν μήνα πριν τον θάνατο του τραγουδιστή Φρέντι Μέρκιουρι και περιλαμβάνει τις μεγαλύτερες επιτυχίες του συγκροτήματος στην Ευρώπη, από το 1981 ως το 1991.

## Εμπορική επιτυχία
Η συλλογή σκαρφάλωσε στην κορυφή των βρετανικών τσαρτ και είναι το δέκατο άλμπουμ σε πωλήσεις στην ιστορία του Ηνωμένου Βασιλείου, με 3.9 εκατομμύρια αντίτυπα. Παγκοσμίως, έχει πουλήσει περισσότερα από 19 εκατομμύρια αντίτυπα, όντας ο πρώτος δίσκος ξένου καλλιτέχνη στη Φινλανδία, με περισσότερα από 149.000 αντίτυπα.

## Τραγούδια του δίσκου

## Θέσεις τσαρτ

## Βραβεία
***Greatest Hits II*** *(άλμπουμ)*
* Αργεντινή (*CAPIF Certification*): Διαμαντένιος 
* Φινλανδία (*Musiikkituottajat Certification*): 2 x πλατινένιος 
* Γερμανία (*BVMI Certification*): 9 x χρυσός 
* Βραζιλία (*ABPD Certification*): 2 x πλατινένιος 
* Γαλλία (*SNEP Certification*): Διαμαντένιος 
* Αυστρία (*IFPI Certification*): 4 x πλατινένιος 
* Ιταλία (*FIMI Certification*): Χρυσός 
* Σουηδία (*GLF Certification*): Πλατινένιος 
* Μεξικό (*AMPROFON Certification*): Πλατινένιος 
* Ελβετία (*IFPI Certification*): 5 x πλατινένιος 
* Ηνωμένο Βασίλειο (*BPI Certification*): 13 x πλατινένιος 

## Οι μουσικοί των Queen
Οι μουσικοί οι οποίοι ηχογράφησαν τα τραγούδια του "*Greatest Hits II*" ήταν οι εξής:

* **[[Φρέντι Μέρκιουρι]]** - φωνητικά, πιάνο, συνθεσάιζερ
* **[[Μπράιαν Μέι]]** - κιθάρα, φωνητικά, πιάνο, συνθεσάιζερ
* **[[Τζον Ντίκον]]** - μπάσο, κιθάρα
* **[[Ρότζερ Τέιλορ]]** - τύμπανα, κρουστά, φωνητικά

## Παραπομπές


## Πηγές
* Greatest Hits II - Queen | Songs, Reviews, Credits | AllMusic
* Queen - Greatest Hits II | Sputnikmusic
* BBC - Music - Review of Queen - Greatest Hits I and II

Κατηγορία:Δισκογραφία των Queen
Κατηγορία:Άλμπουμ του 1991
Tattoo You

Το **Tattoo You** είναι το 16ο βρετανικό και 18ο αμερικάνικο άλμπουμ του βρετανικού ροκ συγκροτήματος The Rolling Stones, το οποίο κυκλοφόρησε στις 24 Αυγούστου του 1981 μέσω της δισκογραφικής εταιρείας "Rolling Stones Records".

Το άλμπουμ αποτελούνταν κυρίως, από παλιότερες ηχογραφήσεις, οι οποίες είχαν μείνει εκτός των προηγούμενων κυκλοφοριών τους.

Ανέβηκε στην κορυφή του αμερικάνικου Billboard για εννέα εβδομάδες, περισσότερο από οποιοδήποτε άλλο άλμπουμ του συγκροτήματος. Το πρώτο σινγκλ με τίτλο "*Start Me Up*" έφθασε στο # 2 στις Ηνωμένες Πολιτείες και το # 7 στην πατρίδα των Rolling Stones, ενώ ακολούθησαν τα "*Waiting On A Friend*" και "*Hang Fire*", τα οποία σκαρφάλωσαν στο Top-20. Οι πωλήσεις του ξεπέρασαν τα τέσσερα εκατομμύρια αντίτυπα μόνο στις Ηνωμένες Πολιτείες, ενώ ο δίσκος βραβεύθηκε ως χρυσός στη Μεγάλη Βρετανία, την Ολλανδία, την Ισπανία και τη Γαλλία.

Το "*Tattoo You*" υπήρξε το όγδοο συνεχόμενο και τελευταίο μέχρι σήμερα # 1 άλμπουμ του συγκροτήματος στις Ηνωμένες Πολιτείες. Το 2003, το περιοδικό "Rolling Stone" το κατέταξε στην 213η θέση της λίστας με τα 500 καλύτερα άλμπουμ όλων των εποχών.

## Λίστα Τραγουδιών
* *Όλα τα κομμάτια είναι συνθέσεις των [[Μικ Τζάγκερ]] και [[Κιθ Ρίτσαρντς]], εκτός των "Black Limousine" και "No Use in Crying" στων οποίων τη σύνθεση συμμετείχε και ο [[Ρον Γουντ]].*

## Θέσεις τσαρτ

## Βραβεία
***Tattoo You*** *(άλμπουμ)*
* Ηνωμένο Βασίλειο (*BPI Certification*): Χρυσός 
* Ηνωμένες Πολιτείες (*RIAA Certification*): 4 x πλατινένιος 
* Ολλανδία (*NVPI Certification*): Χρυσός 
* Γαλλία (*SNEP Certification*): Χρυσός 
* Καναδάς (*CRIA Certification*): 4 x πλατινένιος 
* Ισπανία (*PROMUSICAE Certification*): Χρυσός 

## Μέλη των Rolling Stones
Οι μουσικοί οι οποίοι ηχογράφησαν τα κομμάτια του "*Tattoo You*" ήταν οι εξής:
* **[[Μικ Τζάγκερ]]** - φωνητικά, κιθάρα, φυσαρμόνικα
* **[[Κιθ Ρίτσαρντς]]** - κιθάρα, φωνητικά, μπάσο
* **[[Ρον Γουντ]]** - κιθάρα, φωνητικά, μπάσο
* **[[Μικ Τέιλορ]]** - κιθάρα
* **[[Μπιλ Γουάιμαν]]** - μπάσο, συνθεσάιζερ, κιθάρα
* **[[Τσάρλι Γουάτς]]** - τύμπανα

;*Γκεστ συμμετοχές*
* **Ίαν Στιούαρτ** - πιάνο
* **Νίκι Χόπκινς** - πιάνο, πλήκτρα
* **Μπίλι Πρέστον** - πλήκτρα
* **Γουέιν Περκινς** - κιθάρα
* **Όλι Μπράουν** - κρουστά
* **[[Πιτ Τάουνσεντ]]** - φωνητικά
* **Σόνι Ρόλινς** - σαξόφωνο
* **Τζίμι Μίλερ** - κρουστά
* **Μάικλ Καραμπέλο** - κρουστά
* **Κρις Κίμσεϊ** - πιάνο

## Παραπομπές


## Πηγές
* Tattoo You - The Rolling Stones | Songs, Reviews, Credits | AllMusic
* The Rolling Stones - Tattoo You | Sputnikmusic
* Tattoo You | The Rolling Stones

Κατηγορία:Δισκογραφία των Rolling Stones
Κατηγορία:Άλμπουμ του 1981
Δημήτρης Μουστάκας

Ο **Δημήτρης Μουστάκας** είναι Έλληνας νομικός και δικαστικός ο οποίος διετέλεσε Υπουργός Εργασίας, Κοινωνικής Ασφάλισης και Κοινωνικής Αλληλεγγύης στην Υπηρεσιακή Κυβέρνηση της Βασιλικής Θάνου-Χριστοφίλου το 2015.

## Βιογραφικό

Ο Δημήτρης Μουστάκας γεννήθηκε στο Αχλάδι της Εύβοιας και σπούδασε νομική στο Πανεπιστήμιο Αθηνών.

Εντάχθηκε στο δικαστικό σώμα το 1975 και επί του παρόντος είναι ανώτερος δικαστής. Επιμελήθηκε τη λογοτεχνική στήλη του περιοδικού *Δικαστικά Νέα*, που εξέδιδε η Ένωση Δικαστικών και Εισαγγελέων.

Ορίστηκε ως υπουργός Εργασίας, Κοινωνικής Ασφάλισης και Κοινωνικής Αλληλεγγύης στην Υπηρεσιακή Κυβέρνηση της Βασιλικής Θάνου-Χριστοφίλου, στις 28 Αυγούστου 2015.

Ο Δημήτρης Μουστάκας έχει εκδώσει τρεις προσωπικές συλλογές ποίησης, μια εκ των οποίων ήταν για παιδιά. Το 2001 το απονεμήθηκε το πρώτο βραβείο διηγήματος στον Πανελλήνιο Λογοτεχνικό διαγωνισμό του Πειραϊκού Συνδέσμου και το 2008, του απονεμήθηκε το δεύτερο βραβείο ποίησης στον Πανελλήνιο διαγωνισμό ποίησης της Ένωσης Λογοτεχνών Βορείου Ελλάδας.

## Παραπομπές


Κατηγορία:Έλληνες υπουργοί Εργασίας, Κοινωνικής Ασφάλισης και Κοινωνικής Αλληλεγγύης
Κατηγορία:Έλληνες νομικοί
Κατηγορία:Έλληνες δικαστικοί
Κατηγορία:Έλληνες δικηγόροι του 21ου αιώνα
Κατηγορία:Απόφοιτοι της Νομικής Σχολής του Εθνικού και Καποδιστριακού Πανεπιστημίου Αθηνών
Κατηγορία:Έλληνες πολιτικοί του 21ου αιώνα
Πανινδική Ποδοσφαιρική Ομοσπονδία

Η **Πανινδική Ποδοσφαιρική Ομοσπονδία** (αγγλικά: *All India Football Federation*, AIFF, χίντι: अखिल भारतीय फुटबॉल महासंघ) είναι το ανώτατο διοικητικό όργανο όσον αφορά το άθλημα του ποδοσφαίρου στην Ινδία. Η έδρα της βρίσκεται στο Νέο Δελχί και είναι υπεύθυνη για τη διεξαγωγή των περισσότερων ποδοσφαιρικών διοργανώσεων της χώρας, του πρωταθλήματος και του κυπέλλου, όπως και για την οργάνωση και λειτουργία των εθνικών ομάδων ανδρών, γυναικών και νέων της Ινδίας.

## Ιστορία
Η Πανινδική Ποδοσφαιρική Ομοσπονδία ιδρύθηκε το 1937. Έπειτα από την ανεξαρτησία της Ινδίας το 1947, προσχώρησε στη Διεθνή Ποδοσφαιρική Ομοσπονδία (FIFA) το 1948. Αποτέλεσε επίσεις ένα από τα ιδρυτικά μελη της Ασιατικής Συνομοσπονδίας Ποδοσφαίρου (AFC).

## Λογότυπο
Ένα νέο λογότυπο παρουσιάστηκε το 2016, σε εκδήλωση στην οποία παρεβρέθηκε και ο πρόεδρος της Διεθνούς Ποδοσφαιρικής Ομοσπονδίας (FIFA), Τζιάνι Ινφαντίνο.

## Παραπομπές


## Eξωτερικοί σύνδεσμοι
* 

Ινδια
Κατηγορία:Ποδόσφαιρο στην Ινδία
Ιωάννης Χατζηγιάννης

Ο **Ιωάννης Χατζηγιάννης** ήταν ένας σημαντικός Έλληνας πολιτικός η προέλευση του οποίου προέρχεται από το νησί της Σάμου. Η καταγωγή του είναι από το Καρλόβασι όπου και γεννήθηκε το 1832. Από το 1867 που εκλέγεται πληρεξούσιος ασχολείται με την πολιτική. Είναι από τους πιο ισχυρούς πολιτικούς άντρες του νησιού στο χρονικό διάστημα 1867-1904.

## Τα έργα του Χατζηγιάννη στο Καρλόβασι και στη Σάμο
Ο Ιωάννης Χατζηγιάννης μέσα από τα έργα του συνέβαλε στην ενίσχυση της πολιτιστικής κληρονομιάς του νησιού. Δημιούργησε το Χατζηγιάννειο Παρθεναγωγείο το 1903 με το κόστος κατασκευής να ανέρχεται στα 50.000 φράγκα και να καλύπτεται από τον ίδιο. Σε συνεργασία με τον γιατρό Χριστόδουλο Μανταφούνη και τον βιομήχανο Γεώργιο Νικολάου, χτίζει την Πορφυριάδα Σχολή Καρλοβάσου.

Η δαπάνη εκτιμάται στις 2000 λίρες. Με δική του πρωτοβουλία γίνεται και η κατασκευή αμαξιτής οδού που ενώνει το Βαθύ με το Καρλόβασι, από την εταιρεία  Ριβαμπέλλα και Γουναράκης τον Απρίλιο του 1899 με το κόστος κατασκευής να ανέρχεται στα  691.500 χρυσά φράγκα. Χαρακτηριστικός είναι και ο ρόλος του στην δημιουργία ενός από τα μεγαλύτερα έργα της ηγεμονικής περιόδου το λιμάνι Καρλοβάσου. Οι εργασίες κατασκευής του διαρκούν από το 1871 έως το 1903, δηλαδή πάνω από τριάντα χρόνια. Η ύπαρξη του συντελεί στην αύξηση της οικονομικής και ιδιαίτερα της βιομηχανικής δραστηριότητας της πόλης.

Την περίοδο 1870-1900 η κυβέρνηση της ηγεμονίας της Σάμου γίνεται από το κόμμα του Ιωάννη Χατζηγιάννη. Μεταμορφώνει το παλιό μεγαλοχώρι Νέο Καρλόβασι σε αστική πόλη. Ανεγείρονται πολυτελείς κατοικίες, μεγαλοπρεπή δημόσια κτήρια, το ηγεμονικό μέγαρο, η μεγάλη γέφυρα Νέου-Μεσαίου, καθιδρύεται η Εμπορική σχολή και οικοδομείται η μητρόπολη της Παναγίας. Σε τρεις δεκαετίες γίνονται όσα έργα δεν έγιναν τριακόσια χρόνια. Από τα έργα αυτά φαίνεται η μεγάλη αγάπη που τρέφει για το Καρλόβασι. Στην εποχή του το τελευταίο αναδεικνύεται σε ένα νησιώτικο, εμπορικό και βιομηχανικό κέντρο στο Ανατολικό Αιγαίο. Με τις πρωτοβουλίες του και τα έργα του το Καρλόβασι γίνεται πρωτεύουσα της δυτικής Σάμου.

## Βιβλιογραφία
* Θ. Δ. Σαρηγιάννης, «Ι. ΧΑΤΖΗΓΙΑΝΝΗΣ, Ν. ΒΛΙΑΜΟΣ, ΑΛ. ΣΕΒΑΣΤΑΚΗΣ: ΤΡΕΙΣ ΠΟΛΙΤΙΚΟΙ ΣΤΟ ΚΑΡΛΟΒΑΣΙ», Πρακτικά Συνεδρίου (2007), σ. 84-87.

Κατηγορία:Έλληνες πολιτικοί
Κατηγορία:Έλληνες ευεργέτες
Εθνική Αλληλεγγύη

Η **Εθνική Αλληλεγγύη** ήταν η οργάνωση κοινωνικής πρόνοιας του ΕΑΜ στην κατεχόμενη Ελλάδα κατά τον Β΄Παγκόσμιο Πόλεμο.

Η απόφαση για την ίδρυση της οργάνωσης έγινε από τους Παντελή Καραγκίτση, Λευτέρη Αποστόλου και Αριστοτέλη Μπούρα, ο οποίος είχε δραπετεύσει από τον τόπο που είχε εξοριστεί από το προπολεμικό Καθεστώς Μεταξά. Έτσι η Εθνική Αλληλεγγύη ιδρύθηκε στις 28 Μαΐου 1941, μόλις ένα μήνα μετά από την εκκίνηση της Κατοχής, σε ένα πάρκο πίσω από το νοσοκομείο *Σωτηρία*. Ως εκ τούτου, υπήρξε η πρώτη πανεθνική αντιστασιακή ομάδα που δημιουργήθηκε στην Ελλάδα. Τα ιδρυτικά μέλη ήταν οι: Κλέων Παπαλοΐζος, ο οποίος εκλέχθηκε και γραμματέας, Βασίλειος Μαρκεζίνης, Διονυσία Παπαδομιχελάκη, Νίκος Δρέσιος, Γεώργιος Βασιλόπουλος και Σπύρος Αντύπας.

Η οργάνωση συμμετείχε ως ιδρυτικό κόμμα στη δημιουργία του Εθνικού Απελευθερωτικού Μετώπου, το Σεπτέμβριο του 1941 και λειτουργούσε πλέον ως παρακλάδι. Για τον ρόλο που ανέλαβε στη σίτιση των ανθρώπων κατά τη διάρκεια της Κατοχής, έλαβε το παρατσούκλι "η Μητέρα του Αγώνα".

Η Εθνική Αλληλεγγύη,  μέσα σε συνθήκες εξαιρετικά δύσκολες, ανέλαβε την φροντίδα των διωκόμενων κομμουνιστών, την νοσοκομειακή και ιατροφαρμακευτική περίθαλψη, την εκπαίδευση, τους παιδικούς σταθμούς, τη σίτιση των απόρων, τη φροντίδα για τους αστέγους και τους πυροπαθείς, τον τομέα της ψυχαγωγίας και του εκπολιτισμού. Η συμμετοχή των γυναικών σε όλα αυτά ήταν πάρα πολύ μεγάλη. Συνέβαλλαν υλικά, πρακτικά και ηθικά. Βοήθησαν στο να αναπτυχθεί η αλληλεγγύη ανάμεσα στον αντιστεκόμενο λαό.

## Παραπομπές


## Πηγές
* 
* "Οι αντιστασιακές οργανώσεις φύτρωναν σαν μανιτάρια"  άρθρο στην εφημερίδα *[[Ελευθεροτυπία (εφημερίδα)|Ελευθεροτυπία]]*, 8.4.2006

Κατηγορία:Εθνικό Απελευθερωτικό Μέτωπο
Κατηγορία:Ελληνικές αντιστασιακές οργανώσεις